**Toetuse kasutamise tegevusaruanne**

Lepingu nr: Justiitsministeeriumi kantsleri 16.02.2021 käskkiri nr 6 „2021. aasta riigieelarveline tegevustoetus“

Aruande esitaja: Eesti Korteriühistute Liit

Toetuse kasutamise periood: 01.01.2021 – 31.12.2021

1. Läbiviidud tegevuste kirjeldus (toimumise aeg, kulg, osalejad, olulisemad tähelepanekud, jms):

Toetust kasutati järgmiste tegevuste elluviimisel:

* Õigusalane seminar Eesti Korteriühistute XV Suveülikoolis Rakveres, 12.-13.08.2021
* Õigusalased ettekanded Eesti Korteriühistute XXIV Foorumil „Korteriühistud ja innovatsiooni aeg“, 8.10.2021
* Elektrooniline käsiraamat „Riigikohtu lahendid korteriühistute asjades 2021. aastal“
* Eesti Korteriühistute Liidu veebilehe www.ekyl.ee haldamine ja täiendamine korteriühistutele vajaliku õigusalase teabega
* Korteriühistuid puudutava õigusalase info jagamine Eesti Korteriühistute Liidu e-uudiskirja vahendusel
* Korteriühistuid puudutavate õigusalaste artiklite avaldamine ajakirjas „Elamu“ eesti ja vene keeles
* Korteriühistuid puudutavate õigusalaste nõuannete avaldamine üleriigilises meedias
* Korteriühistute nõustamine Eesti Korteriühistute Liidu büroodes üle Eesti ja infotelefonil
1. Tegevuste olulisemad tulemused:
* Eesti Korteriühistute XV Suveülikoolis osales 70ühistujuhti ja elamuvaldkonna eksperti
* Eesti Korteriühistute XXIV Foorumil „Korteriühistud – Eesti elamufondi kaasajastajad“ osales 210 ühistujuhti ja elamuvaldkonna eksperti.
* Elektrooniline käsiraamat „Riigikohtu lahendid korteriühistute asjades 2021“ tehti tasuta kättesaadavaks aadressil [Riigikohtu lahendid korteriühistute asjades 2021. aastal by Eesti Korteriühistute Liit - Issuu](https://issuu.com/ekyl/docs/riigikohtu_lahendid_2021)
* Eesti Korteriühistute Liidu veebilehel www.ekyl.ee/oigusabi oli aasta jooksul 65 000 külastust
* Eesti Korteriühistute Liidu uudiskirjad jõudsid 5850 tellijani üle Eesti
* Avaldati 9 õigusalast artiklit ajakirjas Elamu eesti ja vene keeles.

Artiklite loetelu:

|  |  |
| --- | --- |
| Elamu 1/2021 | „Võlal ei tohi lasta kasvada“„Võlglased korteriühistus ja pöördumine kohtutäituri poole“„Hääletamine üldkoosolekul, ümberehitused korteris ja kohtuvaidlus võlgnikega“ |
| Elamu 2/2021 | „Urmas Mardi: huvi korteriühistu koosoleku korraldamise vastu veebis kasvab“„Majanduskavaga tutvumine, KÜ liikmelisus ja üldkoosoleku kokkukutsumise kord“ |
| Elamu 3/2021 | „Jurist annab nõu: üldkoosoleku läbiviimine“ |
| Elamu 4/2021 | „Olulised muudatused korteriomandi- ja korteriühistuseaduses“„Juristi nõuanne: alaealised kaasomanikud. KÜ uus põhikiri ja rõdu kinniehitamine“„Kes peaks majas prussakaid hävitama?“ |

* Avaldati üle 15 õigusalase nõuande üleriigilises meedias.

Nõuannete teemad 2021: isikuandmete töötlemine korteriühistus, teisi elanikke häirivad tegevused kortermajas, pandeemia perioodi erakordne olukord kortermajades, remonditööd ja koroonameetmed kortermajas, korteriühistute koosolekute korraldamine, korteriühistu majandusaasta aruande esitamine, probleemne elanik korteriühistus, eriarvamus korteriühistu koosolekul, korteriühistuid puudutav seadusandlus ja muudatusettepanekud, korteriomaniku kohustus võimaldada korteris kanalisatsioonitööde teostamist, kahjurite hävitamise kohustus kortermajas, korteriühistu kohustused ja vastutus seoses libedusetõrjega, kortermajas asuvad ärid, mis häirivad majaelanikke.

* Eesti Korteriühistute Liidu büroodes ja infotelefonil nõustati keskmiselt 10 korteriühistut päevas

3. Kas tegevuste läbiviimisel/tulemustes oli erinevusi/kõrvalekaldeid võrreldes kavandatuga (millest tulenevalt)?

Tegevuste läbiviimisel esines erinevusi võrreldes planeerituga:

* Viirusohust tulenevalt vähendati kohapealsete osalejate arvu 8.10.2021 toimunud Eesti Korteriühistute XXIV Foorumil. Foorumi ettekannete materjalid tehti tasuta kõigile kättesaadavaks, et vajalik info jõuaks ka nendeni, kel ei olnud võimalik kohal viibida.
* Viirusohust tulenevalt viidi korteriühistute kontaktnõustamine kevad- ja sügisperioodil osaliselt üle telefoninõustamisele.

Aruande koostamise kuupäev: 31.01.2022

Aruande koostanud: Urmas Mardi, juhatuse liige, Urmas.Mardi@ekyl.ee